Berlingske Tidende, 1783-05-30
Jsland 1783. Den ubenævnte Velgiører i Kiøbenhavn, som i nogle afvigte Aar har ladet uddeele anseelige Gaver til nødlidende Præste=Enker og flittigste Disciple i Jsland, har nu atter i Anledning af Hs. Majestæts Enkedronningens Fødselsdag den 4de September sidstafvigte, ladet uddeele 23 Rdlr. til fattige Præste=Enker i Skalholt Stift, som have velopdragne Børn, og ligeledes 15 Rdlr. til tvende af de flittigste og skikkeligste Disciple i øverste, samt tvende i den nederste Classe i Skalholt Skole for udviiste Flittighed i at lære Regnekonsten, paa egen Haand, samt at skrive net Haand, hvilke Premier bleve paa Skolen offentlig uddeelte ved Hr. Biskop Fiensen, den 28de Januarii paa Hs. Kongel. Høyheds Kronprindsens høystglædelige Fødselsfest, da Biskopen i Anledning af Dagen holdt tillige en latinsk Opmuntrings=Tale. Dagen derpaa, som var vor allernaadigste Konges Fødselsfest, holdte Conrector Jacobsen, som forretter Rectors Embedet, en Tale, passende paa Dagens Høytidelighed, og siden hver af de forbemældte 3de Disciple, ligeledes latinske Taler, som sigtede til Tiden og den skiulte Velgiørers høyst roesverdige Tænkemaade. Gierpen ved Schien, den 12de May. Alle gode Gerninger taber i Almindelighed, om just ikke i Henseende til den der imodtager, saa dog til den der giver, meget af sin værd, naar den som udøver dem, har egen Berømmelse og Ære fornemmelig til sit Hovedmaal, og seer mere derpaa end at befordre andres Vel. Høyvelbaarne Hr. Kammerherre Herman von Løvenskjold, Proprietair til Fossum Jernverk i Gierpen Sogn, fortiener det Skudsmaal, at være iblant deres Tal, der giør godt, uden derfore at søger egen Ære. Det meget Gode han i afvigte haarde og Almuen her saa trykkende Aar, paa meere end een Maade udviiste, ved (foruden meget andet) at uddeele Korn til Brød og Sæd, hvorved mange bleve reddede fra en yderligere Elendighed, som de frygtede for og allerede følede, tillod hans Ædelmodighed ikke at gjøre videre bekient; det var ham alt nok, selv at være overbeviist om, at have gjort godt og velsignet af saa mange som ved saadanne Gaver bleve vederqvægede. J dette Aars Vinter og Foraar, der har været ligesaa besværlig, som forrige, da mange har manglet Brød og Ophold, og følet den mest trykkende Armod, har han viist samme Godhed imod saamange Fattige, hvis Trang han har lettet, og hvis yderlige Ædelmodighed han har forekommet, i at forsyne mange forarmede og Trængende med det Fornødne, baade til at æde og saae i Jorden. Jeg som er overbeviist om Sandheden af dette, men ligesaavel kiender Mandens ædle Tænkemaade, som ligemaade som Præst paa Stædet kiender de mange Fattige, og den store Trang som findes i dette Gierpen Sogn, tog mig den Frihed forrige Aar, uden hans Vidende, at lade samme, indføre i de offentlige Tidender, ligesom det og ham iligemaade uafvidende skeer i Aar, da jeg tænkte det var ubilligt saameget godt skulle mangle sin vedbørlige Berømmelse, og derved tillige ville erindre dem, som af denne sin Velgiørere havde nydt saa meget godt i sin Trang, til at ihukomme det med inderligste Taksigelse, og tillige opmuntre andre, som af Forsynet ere satte i Stand til at kunde giøre godt, at efterfølge et saa roesværdigt Exempel. J. F. Monrad.